вътрешния пазар, разяснена в съображения 435 и 436, Комисията реши да изключи тези непреки експортни продажби чрез свързания търговец на вътрешния пазар и да измени съответно изчислението на средната експортна цена. Вследствие на това сравнението между цената на вътрешния пазар и експортната цена беше извършено, вземайки предвид само преките продажби от Bafang за независими клиенти както на вътрешния пазар, така и на експортните пазари. Нивото на представителност на съответните продажби, коригирано по този начин, беше все още високо и възлизаше на почти 70 % от всички експортни продажби. Тези констатации бяха също така повторно разгласени в рамките на допълнително окончателно разгласяване за всички заинтересовани страни.
 (439)
 След повторното разгласяване Bafang изтъкна, че експортните продажби от страна на неговото свързано дружество за несвързани клиенти не следва да се изключат и освен това, че съответните операции по продажба следва да се коригират надлежно в посока намаляване, като се извадят ПОАР и печалбата. Bafang изтъкна също така, че Комисията е можела да поиска тази информация по време на разследването, за да се увери, че продажбите за свързани клиенти са сделки между свързани лица.
 (440)
 В това отношение следва да се припомни, че ценовото сравнение е извършено единствено с оглед на определянето на референтна стойност за двигателите, продавани на занижени цени. В резултат на коментарите на Bafang след разгласяването се счита, че е целесъобразно да се изключат експортните операции, извършени чрез свързания търговец, както се иска от Bafang, тъй като тези операции включват ПОАР и печалбата и не може гарантира, че продажните цени при тези операции са надеждни.
 (441)
 Освен това следва да се разясни, че наличието на ПОАР и печалба на нивото на търговското дружество е станало известно на службите на Комисията едва след извършеното контролно посещение и че Bafang не е поставил този въпрос при представяне на информацията относно рентабилността си на двата различни пазара или при посочване на елементите, които биха могли да обосноват ценова разлика между цените на вътрешния пазар и експортните цени (вж. съображение 397). На последно място, следва да се отбележи, че Bafang не е подкрепил твърдението с доказателства, тъй като не е представил никаквa допълнителна информация относно нивото на тези ПОАР и печалба в коментарите си при разгласяването или повторното разгласяване. При всяко положение, както е разяснено в съображение 437, референтната стойност за експортната продажба може да се основе само на действителната цена за крайния клиент, независимо от каквито и да е междинни продажби и съответни нива на ПОАР и печалба, той като те са без значение за установяване на подходящата пазарна цена за изчисление на ползата от субсидията. Поради това Комисията отхвърли тези твърдения.
 (442)
 Размерът на субсидията, установен по отношение на тази схема по време на РП за включените в извадката производители износители, е, както следва:
 Таблица 3
 Предоставяне на двигатели при занижени цени
 Дружество/група
 Процент на субсидирането
 Bodo Vehicle Group
 5,44 %
 Giant Group
 0,84 %
 Jinhua Vision Industry и Yongkang Hulong Electric Vehicle
 0,78 %
 Suzhou Rununion Motivity
 3,96 %
 Yadea Group
 2,99 %
 3.7.3. Предоставяне на акумулаторни батерии при занижени цени
 3.7.3.1.